Русса нуж г1одоре , г1адамил лъимал,

Г1израил малаик "китаяв" гурин,

Кидаго сверулев сиях1 гьабулев,

Гьанжелъаг1анги гьес г1алам тиранин.

Кваналеб гурони берда бихьич1ел,

Дуниял ккун анир рук1ине къасдищ?

Къилбаги к1очон тун, супермаркетахъ,

Сумкабаца чохьой нахърател лъолел.

Яги дурго рокъоб машина ч1ехьон,

Валагьаравищ мун мадугьалихъе,

Ракъарал лъималищ, къорол г1аданищ,

Г1агарал гьеч1ого хут1ун хералищ?

Коронавирусин жинда ц1ар лъураб,

Х1албихьи кьун буго нилъей Аллагьас,

Сабруги , тавбуги , тарал какалги

Квешал г1амалалги рак1алде щвезе.